3.  การประกอบธุรกิจของแต่ละผลิตภัณฑ์

ผลิตภัณฑ์ยางรถยนต์ และยางเครื่องบิน ของบริษัทฯเป็นผลิตภัณฑ์ที่มีคุณภาพสูง ได้มาตราฐานสากล
สามารถตอบสนองความต้องการของผู้บริโภคทุกระดับ
จากการที่บริษัทฯได้รับการถ่ายทอดเทคโนโลยีจากบริษัท กู๊ดเยียร์ ไทร์แอนด์รับเบอร์ จำกัด
ประเทศสหรัฐอเมริกา ทั้งจากศูนย์เทคนิคที่ประเทศ ลักเซมเบอร์ก และศูนย์เทคนิคที่เมืองเอครอน
มลรัฐโอไฮโอ ประเทศสหรัฐอเมริการ ทำให้บริษัทฯมีการพัฒนาผลิตภัณฑ์อย่างต่อเนื่อง
ทั้งในด้านคุณภาพ รูปลักษณ์ และเทคโนโลยีใหม่ ๆ
เพื่อสร้างความมั่นใจให้แก่ผู้ขับขี่รถยนต์ว่าได้ใช้ยางรถยนต์ที่มีคุณภาพสูงและให้ความปลอดภัยยามขับขี่
ตลอดจนความทนทานในการใช้งาน
ดังจะเห็นได้ว่าผลิตภัณฑ์ของบริษัทฯเป็นที่ยอมรับทั้งตลาดภายในประเทศและต่างประเทศอย่างดีเสมอมา

3.1 ลักษณะผลิตภัณฑ์

  ผลิตภัณฑ์หลักของบริษัท แบ่งออกเป็น 2 กลุ่มหลัก ดังนี้

3.1.1 ผลิตภัณฑ์ยางรถยนต์

  บริษัทฯตระหนักดีว่า
  ความต้องการในการใช้ยางรถยนต์ของผู้บริโภคมีการเปลี่ยนแปลงอยู่ตลอดเวลา ทั้งนี้
  เป็นผลมาจากรถยนต์รุ่นใหม่ๆ ที่บริษัทรถยนต์นำเสนอสู่ตลาดออกมาอย่างต่อเนื่อง
  เป็นการเสนอรถยนต์ในรูปแบบใหม่ เจาะจงลูกค้ามากขึ้น เช่น รถ SUV รถ CITY CAR
  ขนาดเล็ก ซึ่งเป็นผลให้ความต้องการใช้ยางรถยนต์ต้องมีความหลากหลายมากขึ้น
  เพื่อให้ทันต่อการเปลี่ยนแปลงของตลาด บริษัทฯ ได้กำหนดความสำคัญในการดำเนินงานเป็น 3
  ขั้นตอน คือ

  1) การวิจัยความต้องการของผู้บริโภคอย่างต่อเนื่อง โดยมุ่งหวังที่จะเข้าใจความต้องการ

  ของผู้บริโภคอย่างแท้จริงและทันต่อตลาด

  2) พัฒนาสินค้าและนำเสนอสินค้าตามความต้องการนั้นๆ

  3) พัฒนาบุคคลากรเพื่อเพิ่มศักยภาพของพนักงาน ในการสร้างผลิดภัณฑ์ตามความ

  หลากหลายและเทคโนโลยีที่เปลี่ยนแปลงไป

  ผลิตภัณฑ์ยางรถยนต์ ของบริษัท มีดังนี้

-   ยางรถยนต์ รุ่น Eagle F1 GSD3 ยางรถสปอร์ตสมรรถนะสูงที่ให้ความมั่นใจสูงสุดแก่

  ผู้ขับขี่

-   ยางรถยนต์ รุ่น Eagle NCT5 และ รุ่น Ducaro GA ยางรถยนต์ที่เน้นความนุ่มเงียบ และ

  สมรรถนะการขับขี่อย่างลงตัว

-   ยางรถยนต์ รุ่น Wrangler AT/S, AT/R, MT/R ยางสำหรับรถยนต์ขับเคลื่อนสี่ล้อ

  ยุคใหม่

-   ยางรถยนต์ รุ่น Wrangler D Mark และ D Sport ยางสำหรับรถกระบะทั่วไป

  ผลิตภัณฑ์ยางรถยนต์รุ่นใหม่ที่เปิดตัวในปี 2550

-   ยางรถยนต์รุ่น Goodyear Durasport ยางในตระกูลยางรีดน้ำ สำหรับระกระบะแบบ

  ครอบครัว ด้วยเทคโนโลยี อควา แทคชั่น สามารถรีดน้ำได้ถึง 22 ลิตรต่อวินาที

-   ยางรถยนต์รุ่น Wrangler HP AW ยางในตระกูลยางรีดน้ำสำหรับ SUV และกระบะ

  ยกสูง ด้วยเทคโนโลยี ดอกยางยืดหยุ่นอัจฉริยะ Silent Aqua สามารถให้ระยะเบรคที่

  สั้นกว่า โดยเฉพาะอย่างยิ่งบนถนนเปียก โดยไม่ทิ้งความนุ่มเงียบ สบายในการขับขี่

-   ยางรถยนต์รุ่น Wrangler AT Silent Armor ยางประเภท All Terrain
    สำหรับรถประเภท

  4X4 ที่ต้องการความแข็งแกร่งจากเทคโนโลยี Silent Armor ที่ใช้วัสดุ Kevlar
  เส้นใยจากเสื้อเกราะกันกระสุน ที่มีความแข็งแกร่งกว่าเหล็กถึง 5 เท่า
  และในขณะเดียวกันมีชั้นดูดซับเสียง Insulation Layer
  ที่สามารถลดเสียงได้อย่างมีประสิทธิภาพ

2.  ผลิตภัณฑ์ยางเครื่องบิน

  ขนาดของตลาดยางเครื่องบินได้มีการเติบโตอย่างต่อเนื่อง โดยเฉพาะภายในระยะเวลา 5 ปี
  ที่ผ่านมา เหตุผลหลักมาจากการเพิ่มจำนวนเครื่องบินในประเทศจีนและอินเดีย
  เพื่อตอบสนองความต้องการของผู้เดินทางใน 2 ประเทศนี้ ในขณะเดียวกัน
  สายการบินหลายสายในภูมิภาคได้มีการสั่งซื้อเครื่องบินจากบริษัท Boeing และ Airbus
  เป็นจำนวนมาก เพื่อนำมาทดแทนเครื่องบินที่ต้องปลดระวาง
  บริษัทฯได้คำนึงถึงโอกาสและได้ทำการปรับปรุงและเพิ่มเติมอุปกรณ์การผลิตยางใหม่และยางหล่ออย่างต่อเนื่อง

  เหตุการณ์เพลิงไหม้ในเดือนมีนาคม 2550 บริษัทฯได้รับผลกระทบเป็นอย่างมาก โดย

  บริษัทฯมีความจำเป็นต้องนำเข้ายางใหม่จาก The Goodyear Tire & Rubber Company
  เป็นระยะ

  เวลา 6 เดือน เพื่อไม่ให้ส่งผลกระทบต่อคู่สัญญา
  บริษัทฯมีความจำเป็นที่ต้องแบกรับต้นทุนที่เพิ่มขึ้นจากการนำเข้า
  แลกกับการฟ้องร้องเรียกค่าเสียหายจากคู่สัญญา ตลอดระยะเวลา 6
  เดือนที่บริษัทไม่สามารถดำเนินการผลิต The Goodyear Tire & Rubber Company
  ได้ให้การสนับสนุนเป็นอย่างดียิ่ง โดยเหตุการณ์เพลิงไหม้ในครั้งนั้น
  ไม่ได้มีผลกระทบต่อคู่สัญญาแต่อย่างใด

  ภาพรวมผลิตภัณฑ์ยางเครื่องบินของบริษัทในปี 2550 เปรียบเทียบกับปี 2549
  มีปริมาณขายรวมลดลงร้อยละ 14.1 และมูลค่าการขายลดลงร้อยละ 23.4
  โดยสาเหตุหลักมาจากเหตุเพลิงไหม้

  3.2 การตลาดและภาวะการแข่งขัน

  3.2.1 ผลิตภัณฑ์ยางรถยนต์

  ช่องทางการจำหน่ายสินค้าของบริษัทฯ สามารถแบ่งออกเป็น 3 กลุ่มหลัก ได้ดังนี้

1)  ตลาดทดแทน (Replacement Market) คือตัวแทนจำหน่ายางทั้งรายใหญ่และรายย่อยใน

  ประเทศ ในตลาดทดแทนนี้มีอัตราการเติบโตลดลงจากปี 2549 โดยปริมาณขายลดลง

  ร้อยละ 23.4 และยอดขายลดลงร้อยละ 24.3 ทั้งนี้เชื่อว่ามีผลมาจาการชะลอตัวในการใช้

  จ่ายของภาคผู้บริโภค

  ในปี 2550 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันสูงมาก

  โดยจะเห็นได้ว่าผู้ผลิตและผู้นำเข้ายางรถยนต์แต่ละบริษัท ต่างนำกลยุทธ์ในรูปแบบ

  ต่าง ๆ มาแข่งขันกัน เพื่อชิงส่วนแบ่งตลาดมากขึ้น
  ถึงแม้บริษัทฯจะประสบอุบัติเหตุไฟไหม้ในเดือนมีนาคม 2550 บริษัทฯ
  ได้พยายามอย่างสุดความสามารถในการจัดหาสินค้ายางที่สามารถทดแทนได้จากประเทศต่าง ๆ
  เพื่อป้อนให้กับตลาดทดแทนภายในประเทศ อีกทั้ง บริษัทฯ ยังได้เปิดตัวสินค้าใหม่
  เพื่อตอบสนองความต้องการของผู้บริโภคในกลุ่มต่าง ๆ เป็นผลสำเร็จตามแผนงานที่วางไว้

  กลยุทธ์ทางการตลาดของบริษัทในส่วนตลาดทดแทน แบ่งออกเป็น 3 ส่วน ดังนี้

1)  สินค้าใหม่

  บริษัทฯ มุ่งมั่นในการศึกษาความต้องการของผู้บริโภคอย่างต่อเนื่อง
  และพัฒนาสินค้าเพื่อตอบสนองความต้องการนั้นๆ โดยในปี 2550 บริษัทฯ ได้นำสินค้า ยางรุ่น
  Goodyear Durasport ซึ่งเป็นยางที่มีคุณสมบัติโดยเด่นในการรีดน้ำ คือสามารถรีดน้ำได้ถึง 22
  ลิตร/วินาที เพื่อตอบสนองผู้บริโภคในกลุ่มรถกระบะแบบครอบครัว
  ซึ่งเป็นตลาดที่มีขนาดใหญ่ที่สุดในกลุ่มรถกระบะ

  ในปี 2551 บริษัทฯ มีเป้าหมายในการออกสินค้าใหม่ๆเพิ่มขึ้น เพื่อตอบสนองผู้บริโภคในกลุ่มต่างๆ
  เพิ่มขึ้น อาทิ กลุ่มรถกระบะยกสูง กลุ่ม 4X4 และกลุ่มรถเก๋ง

  2) การโฆษณา ประชาสัมพันธ์

  บริษัทฯ มุ่งเน้นการสร้างภาพลักษณ์ตราสินค้ากู๊ดเยียร์ ผ่านสินค้าใหม่ของบริษัทฯ
  เพื่อให้ผู้บริโภคจดจำและมั่นใจในทุกครั้งของการขับขี่ที่ปลอดภัยกว่า
  ด้วยเทคโนโลยีที่ถูกพัฒนาเพื่อตอบสนองความต้องการของผู้บริโภค

  3) ช่องทางการจัดจำหน่าย

  บริษัทฯ มุ่งเน้นการพัฒนาตัวแทนจำหน่ายค้าปลีก กู๊ดเยียร์อีเกิ้ล สโตร์ อย่างต่อเนื่อง
  ด้วยการเพิ่มศักยภาพในการส่งเสริมการขายร่วมกันแบบเครือข่ายมากขึ้น
  เพื่อช่วยในการเพิ่มประสิทธิผลให้กับแต่ละร้าน อีกทั้งยังมีการฝึกอบรมผู้บริหารร้านค้า
  เพื่อส่งเสริมและแลกเปลี่ยนความคิดเห็นในการบริหารร้านค้าอย่างมีประสิทธิภาพ นอกจากนั้น
  บริษัทฯ ยังได้มีการดำเนินการอย่างต่อเนื่องในการจัดกิจกรรมกับร้านค้าปลีกทั่วไป
  เพื่อส่งเสริมการขายผลิตภัณฑ์กู๊ดเยียร์ รวมถึงการให้ความรู้ ความเข้าใจ ถึงคุณสมบัติต่าง ๆ
  ที่โดดเด่น ของผลิดภัณฑ์ แก่พนักงานขาย และช่างในร้านค้าปลีก อีกด้วย

  2) ตลาดโรงงานประกอบรถยนต์ (Original Equipment Market) บริษัทฯได้รับความ

  ไว้วางใจจากโรงงานประกอบรถยนต์ชื่อดังหลายแห่งในประเทศ
  ให้จัดส่งยางรถยนต์ป้อนสายการผลิต ปัจจุบัน ประเทศไทยได้ชื่อว่าเป็น Detroit of the
  East โดยค่ายรถ

  ยักษ์ใหญ่ล้วนมีฐานการผลิตในประเทศไทยทั้งสิ้น
  จึงส่งผลให้การแข่งขันระหว่างโรงงานผลิตยางรถยนต์ทวีความรุนแรงขึ้น โดยในปี 2550
  ตลาดโรงงานประกอบรถยนต์ของบริษัทฯมีอัตราการเติบโตลดลงจากปี 2549
  โดยปริมาณขายลดลงร้อยละ 76.4 และยอดขายลดลงร้อยละ 71.5
  ทั้งนี้เป็นผลจากเหตุเพลิงไหม้เมื่อเดือนมีนาคม
  ทำให้บริษัทฯไม่สามารถส่งสินค้าป้อนตลาดนี้ได้ตามปกติ

  3) ตลาดต่างประเทศ (Export Market) บริษัทฯมีตัวแทนจำหน่ายอยู่ในทุกภูมิภาค โดย

  สามารถส่งออกไปจำหน่ายได้อย่างต่อเนื่อง ในปี 2550
  ตลาดต่างประเทศของบริษัทฯมีอัตราการเติบโตลดลงจากปี 2549 โดยปริมาณขายลดลงร้อยละ
  35.1 และยอดขายลดลงร้อยละ 38.2 ทั้งนี้เป็นผลจากเหตุเพลิงไหม้เมื่อเดือนมีนาคม
  ทำให้บริษัทฯไม่สามารถส่งสินค้าไปจำหน่ายได้ตามปกติ

  3.2.2 ผลิตภัณฑ์ยางเครื่องบิน

  ช่องทางการจำหน่ายยางเครื่องบินของบริษัทฯแบ่งออกเป็น 2 กลุ่มใหญ่ ดังนี้

1)  ตลาดในประเทศ (Domestic) ประกอบด้วยสายการบินที่ยานพาหนะจดทะเบียน

  กับกรมการขนส่งทางอากาศและได้รับสิทธิในการบินภายในประเทศและต่างประเทศ
  ลูกค้าของบริษัทฯได้แก่ การบินไทย, แอร์เอเซีย, โอเรียนไทย, นกแอร์, พีบีแอร์,
  และบางกอกแอร์ โดยบริษัทฯสามารถครองความเป็นผู้นำส่วนแบ่งการตลาดอย่างต่อเนื่อง

  2) ตลาดต่างประเทศ (Export) ประกอบด้วยสายการบินที่ยานพาหนะไม่ได้จดทะเบียนใน

  ราชอาณาจักรไทย โดยรายได้ส่วนใหญ่ของบริษัทฯจะอยู่ในตลาดต่างประเทศ
  สายการบินชั้นนำในภูมิภาค อย่างเช่น สิงคโปร์แอร์ไลน์, แอร์ไชน่า, เซี่ยงไฮ้ แอร์ไลน์, ไชน่า
  แอร์ไลน์, อีว่า แอร์, เจ็ต แอร์เวย์ มีความเชื่อมั่นในคุณภาพและนวัตกรรมในตัวสินค้า
  โดยเป็นคู่ค้าของบริษัทฯมาโดยตลอด

3.3 การจัดหาผลิตภัณฑ์

โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ.
2512 ด้วยเครื่องจักรที่ทันสมัยและอุปกรณ์ที่มีประสิทธิภาพสูง
บริษัทฯมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
บริษัทฯจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
การตรวจสอบและการควบคุมการผลิต รวมถึงการตรวจสอบผลิตภัณฑ์ก่อนและหลังการขาย นอกจากนี้
บริษัทฯยังนำระบบการจัดการด้านคุณภาพมาใช้ในกระบวนการผลิต
เพื่อเสริมสร้างจิตสำนึกด้านคุณภาพในหมู่พนักงาน และเป็นการรับรองว่า
ผลิตภัณฑ์ของบริษัทมีคุณภาพในระดับสากล
จากความมุ่งมั่นของบริษัทฯและการร่วมแรงร่วมใจของพนักงานทุกระดับ
ทำให้บริษัทฯได้รับการรับรองระบบการจัดการด้านคุณภาพ QS9000 สำหรับการผลิตยางรถยนต์จาก
Lloyd’s Register Quality Assurance ประเทศออสเตรเลีย เมื่อวันที่ 27 สิงหาคม พ.ศ.
2542 และในปี 2545 บริษัทได้รับการรับรองระบบการจัดการด้านสิ่งแวดล้อม (ISO 14001) จาก
Lloyd’s Register Quality Assurance ประเทศออสเตรเลีย เช่นกัน ในปี 2547
บริษัทฯได้รับการรับรองการจัดการด้านคุณภาพ ISO9001:2000
สำหรับยางเครื่องบินใหม่และยางเครื่องบินหล่อดอก
ปัจจุบันบริษัทฯได้ดำเนินการเปลี่ยนผู้รับรองระบบการจัดการด้านคุณภาพและสิ่งแวดล้อมที่บริษัทฯได้รับจาก
Lloyd’s Register Quality Assurance เป็น NSF International Strategic
Registration, Ltd. ประเทศสหรัฐอเมริกา

จากการที่บริษัทฯได้รับการรับรองระบบการจัดการด้านคุณภาพและการจัดการด้านสิ่งแวดล้อมจากสถาบันที่มีชื่อเสียงและได้มาตรฐานสากล
ย่อมเป็นสิ่งยืนยันในความมุ่งมั่นด้านคุณภาพของสินค้า ความรับผิดชอบต่อสังคม
และยังช่วยเสริมโอกาสทางธุรกิจให้แก่บริษัทอีกด้วย

บริษัท กู๊ดเยียร์ (ประเทศไทย) จำกัด (มหาชน)
มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
โดยวัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ บริษัท
กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา และบริษัท กู๊ดเยียร์อินเตอร์เนชั่นแนล
คอร์ปอร์เรชั่น เทสต์เซ็นเตอร์ ประเทศลักเซมเบอร์ก ก่อนที่จะนำมาใช้ในการผลิต

วัตถุดิบหลักที่สำคัญในการผลิตได้แก่ ยางธรรมชาติ (Natural Rubber) ยางสังเคราะห์
(Synthetic Rubber) เส้นใยสังเคราะห์ (Nylon Fabric) สารเคมีต่าง ๆ น้ำมันผสมยาง
ผงคาร์บอนด์แบล็ค (Carbon Black) เส้นใยเหล็กไฮเทนไซล์ (Steel Cord) เส้นลวดขอบยาง
(Bead Wire) ฯลฯ

บริษัทมีนโยบายในการจัดหาวัตถุดิบทุกชนิด โดยพิจารณาจากคุณภาพ ราคาและผู้ผลิตเป็นหลัก

ในปี 2550 บริษัทฯมีสัดส่วนการจัดหาวัตถุดิบ โดยแยกชนิดและการจัดหาดังต่อไปนี้

  ------------------------------------------- ---------------------------
  ชนิดวัตถุดิบ                                    สัดส่วนต่อมูลค่าวัตถุดิบรวม

  ยางธรรมชาติ                                  25%

  เส้นใยสังเคราะห์                               26%

  สารเคมี/น้ำมันผสมยาง                           4%

  ยางสังเคราะห์                                 4%

  ผงคาร์บอนด์แบล็ค                               10%

  สัดส่วนการซื้อวัตถุดิบในประเทศ                     69%

  ยางสังเคราะห์                                 14%

  เส้นลวดโครงยาง                               5%

  สารเคมี/น้ำมันผสมยาง                           8%

  เส้นลวดขอบยางและอื่น ๆ                         4%

  สัดส่วนการซื้อวัตถุดิบจากต่างประเทศรวม              31%

  รวมสัดส่วนการซื้อวัตถุดิบ                          100.0%
  ------------------------------------------- ---------------------------

รายชื่อบริษัทที่จำหน่ายวัตถุดิบในประเทศ

ชนิดวัตถุดิบ บริษัทที่จำหน่าย

ยางธรรมชาติ TECK BEE HANG CO.

EQ RUBBER CO., LTD

THAITECH RUBBER CORPORATION LIMITED

VON BUNDIT CO.,

THAI HUA RUBBER CO.

SRI TRANG AGRO INDUSTRY PUBLIC CO., LTD.

THAIMAC STR CO., LTD.

ยางสังเคราะห์ BST ELASTOMER CO., LTD.

THAI SYNTHETIC RUBBER CO., LTD.

DOW CHEMICAL THAILAND LTD.

CHEMICAL INNOVATION CO., LTD

เส้นใยสังเคราะห์ THAI BRANTA MULIA CO., LTD. (CHANGE NAME TO

THAI INDO KORDSA CO., LTD. SINCE SEPT. )

น้ำมันผสมยาง ESSO (THAILAND) PUBLIC CO., LTD

H & R GSP CO., LTD. (BP OIL)

EXXON MOBIL CHEMICAL (THAILAND) LTD.

THE SHELL CO., OF THAILAND LTD

THAI TRADING OIL (1990) CO., LTD.

PSP SPECIALTY CO., LTD.

UNION PETROCHEMICAL PUBLIC CO., LTD.

ผงคาร์บอนด์แบล็ค THAI CARBON BLACK PUBLIC CO.. LTD.

CONNELL BROS. CO.

สารเคมี BARBE (THAILAND) LTD.

BEHN MEYER CHEMICAL (T) CO., LTD.

ORIENTAL SIAM (1978) CO., LTD

SUNNY WORLD (1989) CO., LTD

UNIVENTURES PUBLIC CO., LTD

UTIDS CHEMICAL INDUSTRIES CO., LTD

CONNELL BROS. CO.

COSAN (THAILAND) CO., LTD.

รายชื่อบริษัทที่จำหน่ายวัตถุดิบต่างประเทศ

ชนิดวัตถุดิบ บริษัทที่จำหน่าย ประเทศ

ยางสังเคราะห์ GOODYEAR TIRE & RUBBER CO. สหรัฐอเมริกา

POLIMERI EUROPA LTD. อังกฤษ

POLIMERI EUROPA SPA อิตาลี

EXXON สหรัฐอเมริกา

RUBBER RESOURCES BV. เนเธอร์แลนด์

ยางสังเคราะห์ TARIK AL-ZAHID RUBBER ซาอุดิอารเบีย

NANTONG HUULI RUBBER CO., LTD. จีน

สารเคมี MELAMIN D.D. KOCEV JE สโลวาเนีย

DEGUSSA เยอรมัน

FLEXSYS NV. เบลเยี่ยม LANXESS N.V. เบลเยี่ยม

SHANDONG SHANXIAN CHEMICAL CO., LTD. จีน

ZHAOYUAN FOREIGN TRADING CO.,LTD จีน

DALIAN SB TRADING CO., LTD. จีน

JIANGSU HUALIN CHEMICAL CO., LTD. จีน

NANJING SHUGUANG SILANE CHEMICAL จีน

HONEYWELL SPECIALLY WAX & ADDITIVE สหรัฐอเมริกา

SASOL WAX GMBH เยอรมัน

PARAMELT SPECIALITY จีน

REPSOL YPF LUBRICATES Y ESPECIALIDA เยอรมัน

MLPC INTERNATIONAL ฝรั่งเศล

  OMG AMERICAS, INC. สหรัฐอเมริกา

  RHODIA SILICES ฝรั่งเศส

  RHODIA SILICA KOREA เกาหลีใต้

  SI GROUP SOUTH AFRICA แอฟริกา

  CHINA PETROCHEMICAL INT'L จีน

  ACIDCHEM INTERNATIONAL มาเลเซีย

  INDSPEC CHEMICAL สหรัฐอเมริกา

  OG CORPORATION อินเดีย

  CHANGZHOU CHANG-HONG CHEMICAL จีน

รายชื่อบริษัทที่จำหน่ายวัตถุดิบต่างประเทศ (ต่อ)

ชนิดวัตถุดิบ บริษัทที่จำหน่าย ประเทศ

สารเคมี GODREJ INDUSTRIES อินเดีย INEOS PARAFORM GMBH เยอรมัน

น้ำมันผสมยาง HEXION SPECIALTY CHEMICALS(NZ)LTD. นิวซีแลนด์

เส้นลวดขอบยาง KISWIRE LTD. เกาหลีใต้

KISWIRE CORD SDN BHD มาเลเซีย

เส้นลวดขอบยาง RAJRATANA GLOBAL อินเดีย

เส้นลวดโครงยาง KISWIRE SDN BHD มาเลเซีย

PT.BEKAERT อินโดนีเซีย

TREFIL ARBED KISWIRE LTD. เกาหลีใต้

GOODYEAR SOUTH ASIA TYRES อินเดีย

ผลกระทบต่อสิ่งแวดล้อม

บริษัทฯมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในย่านรังสิต
จังหวัดปทุมธานี ซึ่งเป็นย่านที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
วัตถุดิบหลักที่ใช้ในการผลิต คือ ยางธรรมชาติ ยางสังเคราะห์ ผงถ่านคาร์บอนด์
ผ้าใบที่ใช้ในอุตสาหกรรมยาง สารเคมี เส้นลวดสำหรับการสร้างขอบวงล้อและเข็มขัดรัดหน้ายาง

ในส่วนของสภาวะสิ่งแวดล้อม
การดำเนินงานของโรงงานอยู่ภายใต้การควบคุมดูแลของสำนักงานอุตสาหกรรมจังหวัดปทุมธานี
และกรมโรงงานอุตสาหกรรม กระทรวงอุตสาหกรรม
โดยบริษัทฯได้ยึดถือและปฏิบัติตามข้อกำหนดของกฎหมายเป็นมาตรฐานขั้นต่ำที่จะต้องปฏิบัติให้สอดคล้องเสมอมา
และไม่เคยมีประวัติการฝ่าฝืนหรือการกระทำความผิดเกี่ยวกับสิ่งแวดล้อมแต่อย่างใด
บริษัทฯมีการแต่งตั้งหน่วยงานความปลอดภัย อาชีวอนามัยและสิ่งแวดล้อม เพื่อรับผิดชอบในการดูแล
ตรวจติดตามการปฏิบัติงานโดยตรง โดยบริษัทฯ ได้ให้การสนับสนุนทรัพยากรในทุกๆ ด้าน
ไม่ว่าจะเป็นหลักวิชาการ กำลังคน เจ้าหน้าที่ งบประมาณ วัสดุอุปกรณ์ที่จำเป็น นอกจากนี้ บริษัทฯ
ยังมีนโยบายและระบบการจัดการที่ชัดเจน เพื่อควบคุมมิให้การประกอบกิจการของบริษัทฯ
ส่งผลกระทบต่อสิ่งแวดล้อมในทุกด้าน ได้แก่ มลพิษทางอากาศ มลพิษทางน้ำ มลพิษเสียง
และกากอุตสาหกรรม เป็นต้น เพื่อให้มั่นใจว่าบริษัทฯเป็นสถานประกอบการที่ถูกสุขอนามัย
ไม่มีผลกระทบต่อสุขภาพและสิ่งแวดล้อมทั้งในโรงงานและชุมชนใกล้เคียง

ในช่วงต้นปี 2550 ที่ผ่านมา บริษัทฯ ได้ประสบปัญหาเกี่ยวกับเหตุเพลิงไหม้อาคารการผลิตบางส่วน
ซึ่งบริษัทฯ ได้ดำเนินการในทุกวิถีทางที่จะมิให้มีผลกระทบต่อสิ่งแวดล้อม และชุมชน
ไม่ว่าจะเป็นการจัดการเกี่ยวกับน้ำเสียจากการดับเพลิง
ฝุ่นละอองและของเสียที่เกิดขึ้นเนื่องจากเหตุเพลิงไหม้
โดยได้จัดให้มีการจัดการและควบคุมโดยหน่วยงานที่ได้รับอนุญาตถูกต้องตามกฎหมาย

ถึงแม้ว่าในปัจจุบัน บริษัทฯ กำลังอยู่ในระหว่างการฟื้นฟู
และเร่งปรับปรุงวิธีการและมาตรฐานการปฏิบัติงานให้สามารถกลับมาดำเนินการผลิตได้เต็มกำลังการผลิตอีกครั้ง
บริษัทฯ ก็ยังคงยึดถือเจตนารมย์อันแน่วแน่
ที่จะบริหารองค์กรให้เป็นสถานประกอบการที่มีความปลอดภัย และเป็นมิตรกับสิ่งแวดล้อม
ตามข้อกำหนดของระบบการจัดการสิ่งแวดล้อม ISO 14001

การควบคุมผลกระทบของกระบวนการผลิตต่อสิ่งแวดล้อม ทางบริษัทฯได้ใช้ระบบการเก็บรวบรวมฝุ่น
(Dust Collector) ไว้ตามบริเวณซึ่งก่อให้เกิดฝุ่นละออง
โดยการมีรวบรวมและกำจัดโดยเครื่องจักร เพื่อมิให้ฟุ้งกระจายไปสู่บรรยากาศโดยรอบ
และฝุ่นที่ถูกเก็บในระบบเก็บรวบรวมฝุ่นจะถูกส่งไปกำจัดโดยมีผู้ดูแลให้เป็นไปตามที่กฎหมายกำหนด
ส่วนของเสียจากการกระบวนการผลิตนั้น ทางบริษัทฯได้มีการควบคุม ตรวจสอบ
และกำจัดตามมาตรฐานทุกขั้นตอน โดยจะมีการประเมินผลทุกขั้นตอนอย่างใกล้ชิด
เพื่อให้การกำจัดเป็นไปตามประกาศของกระทรวงอุตสาหกรรม ฉบับที่ 1 ปี 2541 และฉบับที่ 6 ปี
2540 เรื่อง การกำจัดสิ่งปฏิกูลหรือวัสดุที่ไม่ใช้แล้ว
โดยทั้งนี้อยู่ภายใต้การดูแลของสำนักงานเทคโนโลยีสิ่งแวดล้อมโรงงาน กรมโรงงานอุตสาหกรรม

3.4 งานที่ยังไม่ได้ส่งมอบ

  - ไม่มี -